Α4-0093/96

Απόφαση σχετικά με την κοινή θέση που καθόρισε το Συμβούλιο ενόψει της έκδοσης απόφασης του Ευρωπαϊκού Κοινοβουλίου και του Συμβουλίου για τη θέσπιση κοινοτικού προγράμματος δράσης για την πρόληψη της τοξικομανίας εντός του πλαισίου δράσης στον τομέα της δημόσιας υγείας (1996-2000) (C4-0008/96 - 94/0135(COD))

(Διαδικασία συναπόφασης: δεύτερη ανάγνωση)

Το Ευρωπαϊκό Κοινοβούλιο,

- έχοντας υπόψη την κοινή θέση του Συμβουλίου, ( C4-0008/96 - 94/0135(COD))

- έχοντας υπόψη τη γνωμοδότησή του σε πρώτη ανάγνωση ((ΕΕ C 269, 16.10.95, σελ.65 )) σχετικά με την πρόταση της Επιτροπής προς το Ευρωπαϊκό Κοινοβούλιο και προς το Συμβούλιο, COM(94)0223 ((ΕΕ C 257, 14.09.94, σελ. 4)),

- έχοντας υπόψη την τροποποιημένη πρόταση της Επιτροπής CΟΜ(95)0579 ((ΕΕ C, 34, 7.02.96, σελ. 4)),

- έχοντας υπόψη το άρθρo 189 Β, παρ. 2 της Συνθήκης ΕΚ,

- έχοντας υπόψη το άρθρο 72 του Κανονισμού του,

- έχοντας υπόψη τη σύσταση για τη δεύτερη ανάγνωση της Επιτροπής Περιβάλλοντος, Δημόσιας Υγείας και Προστασίας των Καταναλωτών (A4- 0093/96),

1. τροποποιεί ως ακολούθως την κοινή θέση[semigr ]

2. καλεί την Επιτροπή να υποστηρίξει τις τροπολογίες του Κοινοβουλίου στη γνωμοδότηση που καλείται να εκδόσει σύμφωνα με το άρθρο 189 Β, παράγραφος 2, στοιχείο δ), της Συνθήκης ΕΚ[semigr ]

3. καλεί το Συμβούλιο να εγκρίνει όλες τις τροπολογίες του Κοινοβουλίου, να τροποποιήσει αναλόγως την κοινή θέση του και να εκδόσει οριστικώς την πράξη[semigr ]

4. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και στην Επιτροπή.

(Τροπολογία 3)

Αιτιολογική σκέψη 9γ (νέα)

>Κείμενο μετά την ψηφοφορία στο ΕΚ>

(9γ) ότι τα ναρκωτικά αποτελούν πολυδιάστατο πρόβλημα και, ως εκ τούτου, απαιτούν μια διεπιστημονική προσέγγιση. Οι βασικοί στόχοι πρέπει να είναι δύο. Κατά πρώτο λόγο, πρέπει να περιοριστούν τα κοινωνικά προβλήματα που απορρέουν ιδιαίτερα από την τοξικομανία. Κατά δεύτερο λόγο, όσον αφορά τους μεμονωμένους χρήστες, θα πρέπει να ακολουθηθεί μια πολιτική περιορισμού των συνεπειών που θα εστιάζεται, μεταξύ άλλων, στον περιορισμό των επιπτώσεων όσον αφορά την επιδείνωση της υγείας και τον κοινωνικό αποκλεισμό[semigr ]

(Τροπολογία 4)

Αιτιολογική σκέψη 10α (νέα)

>Κείμενο μετά την ψηφοφορία στο ΕΚ>

(10α) ότι οι τοξικομανείς είναι, κατά κύριο λόγο, άνθρωποι που έχουν πρόβλημα υγείας[semigr ]

(Τροπολογία 5)

Αιτιολογική σκέψη 10β (νέα)

>Κείμενο μετά την ψηφοφορία στο ΕΚ>

(10β) ότι η πολιτική στον τομέα της τοξικομανίας πρέπει να εστιάζεται στην πρόληψη, χωρίς ωστόσο να παραμελεί την πτυχή της παροχής βοήθειας, με στόχο την προστασία της υγείας και της ποιότητας ζωής των τοξικομανών και με τελικό σκοπό την απεξάρτηση, την αποκατάσταση και την κοινωνική επανένταξη[semigr ]

(Τροπολογία 6)

Αιτιολογική σκέψη 10γ (νέα)

>Κείμενο μετά την ψηφοφορία στο ΕΚ>

(10γ) ότι η τοξικομανία είναι ασθένεια που μπορεί να αντιμετωπιστεί προληπτικά και θεραπευτικά[semigr ]

(Τροπολογία 7)

Δέκατη πέμπτη αιτιολογική σκέψη

>Αρχικό κείμενο>

(15) ότι στόχος του προγράμματος πρέπει να είναι η συμβολή στην καταπολέμηση της τοξικομανίας μέσω της πρόληψης εξαρτήσεων συνδεομένων με τη χρήση ναρκωτικών και ψυχοτρόπων ουσιών, καθώς και τη συνδυασμένη χρήση άλλων προϊόντων για την ικανοποίηση της τοξικομανίας,

>Κείμενο μετά την ψηφοφορία στο ΕΚ>

(15) ότι στόχος του προγράμματος πρέπει να είναι η καλύτερη κατανόηση του φαινομένου της χρήσης και της κατάχρησης ναρκωτικών, ψυχοτρόπων ουσιών, οινοπνεύματος και φαρμακευτικών προϊόντων, και της κατάχρησης χημικών ουσιών ή προϊόντων ως ναρκωτικών[semigr ] ότι πρέπει να διευκολύνει την αποτελεσματικότερη αναγνώριση των καταστάσεων κινδύνου, την έγκαιρη διάγνωση, την παροχή προσανατολισμού και συμβουλών και την υγειονομική και κοινωνική υποστήριξη, με σκοπό την πρόληψη της χρήσης ναρκωτικών, την ενθάρρυνση της απεξάρτησης, τη μείωση της θνησιμότητας και των κινδύνων μόλυνσης από μολυσματικούς παράγοντες καθώς και τη μείωση της περιθωριοποίησης,

(Τροπολογία 8)

Αιτιολογική σκέψη 15α (νέα)

>Κείμενο μετά την ψηφοφορία στο ΕΚ>

(15α) ότι, από την άποψη της πρόληψης, δεν ενδείκνυται η αυστηρή διάκριση μεταξύ ήπιων και σκληρών ναρκωτικών,

(Tροπολογία 9)

Aιτιολογική σκέψη 17α (νέα)

>Κείμενο μετά την ψηφοφορία στο ΕΚ>

(17α) ότι, όταν οι στρατηγικές πρόληψης αποδεικνύονται ανεπιτυχείς, ιδιαίτερη προσοχή θα πρέπει να δίνεται στις δυσκολίες που αντιμετωπίζουν τα θύματα του κοινωνικού αποκλεισμού όσον αφορά την πρόσβαση σε βοήθεια,

(Τροπολογία 10)

Αιτιολογική σκέψη 17β (νέα)

>Κείμενο μετά την ψηφοφορία στο ΕΚ>

(17β) ότι το περιβάλλον των φυλακών μπορεί να αποτελέσει φυτώριο τοξικομανών, όπου πολλοί κρατούμενοι μετατρέπονται σε χρήστες εξαρτησιογόνων ουσιών,

(Τροπολογία 11)

Αιτιολογική σκέψη 17γ (νέα)

>Κείμενο μετά την ψηφοφορία στο ΕΚ>

(17γ) ότι ένα επιτυχημένο πρότυπο για την καταπολέμηση της κατάχρησης ναρκωτικών στις φυλακές πρέπει να στηρίζεται στον αυστηρό έλεγχο των δυνατοτήτων λαθραίας εισαγωγής ναρκωτικών και στην επαρκή επιτήρηση των κρατουμένων[semigr ] ότι οι κρατούμενοι που επιθυμούν να σταματήσουν τη χρήση ναρκωτικών πρέπει να τοποθετούνται σε ιδιαίτερη πτέρυγα και ότι πρέπει να παρέχονται κίνητρα ώστε να ενθαρρύνονται οι κρατούμενοι να σταματούν τη χρήση ναρκωτικών[semigr ] ότι πρέπει επίσης να παρέχεται κοινωνική αγωγή[semigr ]

(Τροπολογία 12)

Δέκατη όγδοη αιτιολογική σκέψη

>Αρχικό κείμενο>

(18) ότι πρέπει η Επιτροπή να εξασφαλίσει την εφαρμογή του προγράμματος σε στενή συνεργασία με τα κράτη μέλη[semigr ] ότι επιβάλλεται προς τούτο να προβλεφθεί διαδικασία βάσει της οποίας θα διασφαλιστεί η πλήρης συμμετοχή των κρατών μελών στην εφαρμογή αυτή[semigr ]

>Κείμενο μετά την ψηφοφορία στο ΕΚ>

(18) ότι πρέπει η Επιτροπή να εξασφαλίσει την εφαρμογή του προγράμματος σε στενή συνεργασία με τα κράτη μέλη[semigr ] ότι θα έπρεπε προς τούτο να προβλεφθεί διαδικασία βάσει της οποίας θα διασφαλιστεί η πλήρης συμμετοχή των κρατών μελών στην εφαρμογή αυτή[semigr ]

(Τροπολογία 13)

Αιτιολογική σκέψη 21α (νέα)

>Κείμενο μετά την ψηφοφορία στο ΕΚ>

(21α) ότι πρέπει να ενισχυθούν οι οργανώσεις που συνεργάζονται με πρώην τοξικομανείς, οι γονείς τοξικομανών ή όσοι ασχολούνται με την περίθαλψη τοξικομανών,

(Τροπολογία 15)

Άρθρο 2, παράγραφος 2

>Αρχικό κείμενο>

2. Η Επιτροπή συνεργάζεται με τα ιδρύματα και τις οργανώσεις που ασχολούνται ενεργά στον τομέα της μείωσης της ζήτησης ναρκωτικών.

>Κείμενο μετά την ψηφοφορία στο ΕΚ>

2. Η Επιτροπή συνεργάζεται με τα ιδρύματα και τις οργανώσεις που ασχολούνται ενεργά στον τομέα της μείωσης της ζήτησης ναρκωτικών, ενθαρρύνει ιδιαίτερα τη συμμετοχή δημόσιων και ιδιωτικών φορέων, μη κυβερνητικών οργανώσεων (ΜΚΟ), εθελοντικών οργανώσεων και θεραπευτικών κοινοτήτων ή κοινοτήτων κοινωνικής αλληλεγγύης στην εφαρμογή του προγράμματος.

(Τροπολογία 17)

Άρθρο 4, παράγραφος 1

>Αρχικό κείμενο>

1. Η Επιτροπή και τα κράτη μέλη μεριμνούν για τη συνοχή και τη συμπληρωματικότητα των εφαρμοστέων στο πλαίσιο του παρόντος προγράμματος δράσεων και των άλλων συναφών κοινοτικών προγραμμάτων και πρωτοβουλιών, συμπεριλαμβανομένων των προγραμμάτων «Socrates», «Leonardo da Vinci» και «Νεολαία για την Ευρώπη (ΙΙΙ)" καθώς και του προγράμματος έρευνας στον τομέα της βιο-ιατρικής και της υγείας που διεξάγεται στο πλαίσιο του ερευνητικού προγράμματος πλαισίου της Κοινότητας.

>Κείμενο μετά την ψηφοφορία στο ΕΚ>

1. Η Επιτροπή μεριμνά για τη συνοχή και τη συμπληρωματικότητα των εφαρμοστέων στο πλαίσιο του παρόντος προγράμματος δράσεων και των άλλων συναφών κοινοτικών προγραμμάτων και πρωτοβουλιών, συμπεριλαμβανομένων των προγραμμάτων «Socrates», «Leonardo da Vinci» και «Νεολαία για την Ευρώπη (ΙΙΙ)" καθώς και του προγράμματος έρευνας στον τομέα της βιο-ιατρικής και της υγείας που διεξάγεται στο πλαίσιο του ερευνητικού προγράμματος πλαισίου της Κοινότητας[semigr ] μεριμνά επίσης για την αξιοποίηση των ευκαιριών που ενδεχομένως παρέχονται από άλλες πολιτικές, προγράμματα και επενδύσεις της Κοινότητας, προκειμένου να μεγιστοποιηθεί η αποτελεσματικότητα του εν λόγω προγράμματος.

(Τροπολογία 18)

Άρθρο 4, παράγραφος 2

>Αρχικό κείμενο>

2. Η Επιτροπή μεριμνά επίσης ώστε στις αναλαμβανόμενες δραστηριότητες να λαμβάνονται υπόψη οι δραστηριότητες του Ευρωπαϊκού Κέντρου Παρακολούθησης Ναρκωτικών και Τοξικομανίας (ΕΚΠΝΤ). Μεριμνά επίσης, μαζί με τα κράτη μέλη, ώστε οι προτεραιότητες και οι ανάγκες της Κοινότητας να λαμβάνονται δεόντως υπόψη στα προγράμαμτα του ΕΚΠΝΤ.

>Κείμενο μετά την ψηφοφορία στο ΕΚ>

2. Η Επιτροπή μεριμνά επίσης ώστε στις αναλαμβανόμενες δραστηριότητες να λαμβάνονται υπόψη οι δραστηριότητες του Ευρωπαϊκού Κέντρου Παρακολούθησης Ναρκωτικών και Τοξικομανίας (ΕΚΠΝΤ). Μεριμνά επίσης, μαζί με τα κράτη μέλη, ώστε οι προτεραιότητες και οι ανάγκες της Κοινότητας να λαμβάνονται δεόντως υπόψη στα προγράμαμτα του ΕΚΠΝΤ. Η Επιτροπή θα αναλάβει κάθε χρήσιμη πρωτοβουλία προκειμένου να εξασφαλισθεί η σύνδεση μεταξύ του Κέντρου Παρακολούθησης, των μη κυβερνητικών καθώς και των εθελοντικών οργανώσεων που δρουν στον εν λόγω τομέα.

(Τροπολογία 19)

Άρθρο 5, παράγραφος 2, πρώτο εδάφιο

>Αρχικό κείμενο>

2. Ο αντιπρόσωπος της Επιτροπής υποβάλλει στην εν λόγω επιτροπή σχέδια μέτρων που αφορούν:

>Κείμενο μετά την ψηφοφορία στο ΕΚ>

2. Ο αντιπρόσωπος της Επιτροπής υποβάλλει στην εν λόγω επιτροπή σχέδια μέτρων γενικής εφαρμογής που αφορούν:

>Αρχικό κείμενο>

α) τον εσωτερικό κανονισμό της επιτροπής[semigr ]

>Κείμενο μετά την ψηφοφορία στο ΕΚ>

α) τον εσωτερικό κανονισμό της επιτροπής[semigr ]

>Αρχικό κείμενο>

β) ετήσιο πρόγραμμα εργασιών που καθορίζει τις προτεραιότητες δράσης[semigr ]

>Κείμενο μετά την ψηφοφορία στο ΕΚ>

β) ετήσιο πρόγραμμα εργασιών που καθορίζει τις προτεραιότητες δράσης[semigr ]

>Αρχικό κείμενο>

γ) τους τρόπους, τα κριτήρια και τις διαδικασίες επιλογής και χρηματοδότησης των σχεδίων στο πλαίσιο του παρόντος προγράμματος, συμπεριλαμβανομένων εκείνων που συνεπάγονται συνεργασία με αρμόδιες διεθνείς οργανώσεις στον τομέα της δημόσιας υγείας, και τη συμμετοχή των παράγραφος 2[semigr ]

>Κείμενο μετά την ψηφοφορία στο ΕΚ>

γ) τους τρόπους, τα κριτήρια και τις διαδικασίες επιλογής των σχεδίων στο πλαίσιο του παρόντος προγράμματος, συμπεριλαμβανομένων εκείνων που συνεπάγονται συνεργασία με αρμόδιες διεθνείς οργανώσεις στον τομέα της δημόσιας υγείας, και τη συμμετοχή των χωρών που αναφέρονται στο άρθρο 6 παράγραφος 2[semigr ]

(Τροπολογία 21)

Άρθρο 5, παράγραφος 4, εδάφιο 1α (νέο)

>Κείμενο μετά την ψηφοφορία στο ΕΚ>

Η αρμόδια επιτροπή του Ευρωπαϊκού Κοινοβουλίου λαμβάνει την ίδια ενημέρωση σε ετήσια βάση[semigr ]

(Τροπολογία 23)

Παράρτημα, Μέρος Α., σημείο 5, παύλα 3α (νέα)

>Κείμενο μετά την ψηφοφορία στο ΕΚ>

- να προωθηθεί η ανάπτυξη και εφαρμογή της πλέον αποτελεσματικής ιατρικής και ψυχοκοινωνικής παροχής βοήθειας σε τοξικομανείς που να αποβλέπει σε σταδιακή, και ει δυνατόν οριστική απεξάρτηση, αποκατάσταση και επανένταξη[semigr ]

(Τροπολογία 24)

Παράρτημα, Μέρος Α., σημείο 5, παύλες 4α, 4β και 4γ (νέες)

>Κείμενο μετά την ψηφοφορία στο ΕΚ>

- να αναπτυχθούν κατάλληλες προληπτικές στρατηγικές που θα απευθύνονται στους χρήστες, τα άτομα με μικρή εμπειρία ναρκωτικών και στους δυνητικούς χρήστες που δεν καλύπτονται από τις κλασικές στρατηγικές πρόληψης, κυρίως στο πλαίσιο της χρήσης ναρκωτικών για ψυχαγωγία[semigr ]

>Κείμενο μετά την ψηφοφορία στο ΕΚ>

- να ενθαρρυνθούν κοινωνικές και προληπτικές δράσεις που θα καταπολεμούν τα κοινωνικά αίτια της χρήσης ναρκωτικών, όπως η έλλειψη ευκαιριών και ο κοινωνικός αποκλεισμός[semigr ]

>Κείμενο μετά την ψηφοφορία στο ΕΚ>

- να προωθηθούν επιτόπιες δράσεις, σύμφωνα με κατάλληλη μεθοδολογία, που θα απευθύνονται στις ομάδες κινδύνου που δεν καλύπτονται από τις κλασικές στρατηγικές βοήθειας και πρόληψης[semigr ]

(Τροπολογία 26)

Παράρτημα, Μέρος Α, σημείο 6

>Αρχικό κείμενο>

6. Ενθάρρυνση της ανταλλαγής πληροφοριών και εμπειριών όσον αφορά την πρόληψη των υποτροπών τοξικομανίας, συμπεριλαμβανομένης της αποκατάστασης των τοξικομανών.

>Κείμενο μετά την ψηφοφορία στο ΕΚ>

6. Ενθάρρυνση της ανταλλαγής πληροφοριών και εμπειριών όσον αφορά την πρόληψη των υποτροπών τοξικομανίας, συμπεριλαμβανομένης της αποκατάστασης των τοξικομανών[semigr ] εξέταση της δυνατότητας ανάληψης πρωτοβουλιών για παροχή βοήθειας στους συγγενείς ή κηδεμόνες τοξικομανών που έχουν αναλάβει το δυσχερές έργο της απεξάρτησης[semigr ] στους συγγενείς ή κηδεμόνες αυτούς θα πρέπει να δοθεί κάθε δυνατή υποστήριξη που θα μπορούσε να τους βοηθήσει στο έργο τους[semigr ] εξέταση της δυνατότητας χρηματοδότησης σχεδίων που εκπονούνται από πρόσωπα δημοσίου ή ιδιωτικού δικαίου, θεραπευτικές κοινότητες ή οργανώσεις κοινωνικής πρόνοιας ή συνεταιρισμούς κοινωνικής αλληλεγγύης και αποσκοπούν στην παροχή κατάρτισης και απασχόλησης σε τοξικομανείς που έχουν ολοκληρώσει πρόγραμμα θεραπείας και πρέπει να επανενταχθούν στον επαγγελματικό βίο.

(Τροπολογία 27)

Παράρτημα, Μέρος Β,

>Αρχικό κείμενο>

Στόχος :

Να βελτιωθεί η ενημέρωση, η διαπαιδαγώγηση και η κατάρτιση με σκοπό την πρόληψη της τοξικομανίας και των συναφών κινδύνων, ιδίως της νεολαίας και των ιδιαίτερα ευάλωτων ομάδων.

>Κείμενο μετά την ψηφοφορία στο ΕΚ>

Στόχος :

Να βελτιωθεί η ενημέρωση, η διαπαιδαγώγηση και η κατάρτιση με σκοπό την πρόληψη της τοξικομανίας και των συναφών κινδύνων, ιδίως της νεολαίας (στο εκάστοτε περιβάλλον δραστηριότητάς της: σπίτι, σχολείο, πανεπιστήμιο, ελεύθερος χρόνος) και των ιδιαίτερα ευάλωτων ομάδων. Θα πρέπει να δοθεί έμφαση στη συμμετοχή των νέων σε διάλογο, προκειμένου να καταστούν περισσότερο ρεαλιστικές και αξιόπιστες οι στρατηγικές πρόληψης που απευθύνονται στους νέους. Ιδιαίτερη στήριξη θα δοθεί σε δράσεις που παρέχουν στους νέους τα απαραίτητα κοινωνικά εφόδια για την πραγματοποίηση ορθών επιλογών και την αντιμετώπιση των κινδύνων

(Τροπολογία 28)

Παράρτημα, Μέρος Β, σημείο α), παράγραφος 10

>Αρχικό κείμενο>

10. Συμβολή στον καθορισμό κατευθυντήριων γραμμών για την πρόληψη της τοξικομανίας και υποστήριξη της επιλογής και χρησιμοποίησης των παιδαγωγικών μεθόδων και υλικού, ιδίως στα πλαίσια του ευρωπαϊκού δικτύου σχολείων προαγωγής της υγείας, προκειμένου να αναπτύξουν οι νέοι συμπεριφορές χάρη στις οποίες θα αποφεύγουν τα ναρκωτικά και την τοξικομανία[semigr ] υποστήριξη ολοκληρωμένων σχεδίων, προγρ πρωτοβουλιών πρόληψης της τοξικομανίας στους τόπους όπου συχνάζουν παιδιά και νέοι, με τη συμμετοχή, όποτε αυτό είναι δυνατό, των γονέων και των ενδιαφερόμενων.

>Κείμενο μετά την ψηφοφορία στο ΕΚ>

10. Συμβολή στον καθορισμό κατευθυντήριων γραμμών για την πρόληψη της τοξικομανίας και υποστήριξη της επιλογής και χρησιμοποίησης των παιδαγωγικών μεθόδων και υλικού, ιδίως στα πλαίσια του ευρωπαϊκού δικτύου σχολείων προαγωγής της υγείας, προκειμένου να αναπτύξουν οι νέοι συμπεριφορές χάρη στις οποίες θα αποφεύγουν τα ναρκωτικά και την τοξικομανία[semigr ] υποστήριξη ολοκληρωμένων σχεδίων, προγραμμάτων και άλλων πρωτοβουλιών πρόληψης της τοξικομανίας στους τόπους όπου συχνάζουν παιδιά και νέοι, με τη συμμετοχή, όποτε αυτό είναι δυνατό, των γονέων και των ενδιαφερόμενων. Προώθηση κοινωνικών προγραμμάτων υψηλής ειδίκευσης για την ανάπτυξη κοινωνικής συμπεριφοράς στους ανηλίκους και την κατάλληλη ενημέρωσή τους ώστε να είναι σε θέση να αντιμετωπίσουν ενδεχόμενη προσφορά διεγερτικών ουσιών, συμπεριλαμβανομένων ναρκωτικών[semigr ] προώθηση της αξιοποίησης της εμπειρογνωμοσύνης μεσαζόντων οι οποίοι έρχονται σε επαφή με ομάδες δυνητικών χρηστών.

(Τροπολογία 29)

Παράρτημα, Μέρος Β, σημείο α), παράγραφος 12α (νέα)

>Κείμενο μετά την ψηφοφορία στο ΕΚ>

12α. Υποστήριξη σε δραστηριότητες και προγράμματα που αποσκοπούν στην πρόληψη της τοξικομανίας και των συναφών κινδύνων και οργανώνονται από εθελοντικές οργανώσεις, θεραπευτικές κοινότητες διαμονής και συνεταιρισμούς κοινωνικής προνοίας.

(Τροπολογία 31)

Παράρτημα, Μέρος Β, σημείο β), παράγραφος 16

>Αρχικό κείμενο>

16. Υποστήριξη της ανάπτυξης προγραμμάτων συμπληρωματικής κατάρτισης, παιδαγωγικού υλικού και αυτοτελών δομικών μονάδων για όσους μπορεί να έρχονται σε επαφή με χρήστες ναρκωτικών και ομάδες που διατρέχουν ιδιαίτερο κίνδυνο, συμπεριλαμβανομένων ιδίως των εργαζομένων στους τομείς των κοινωνικών υπηρεσιών, της υγείας, της αστυνομίας και της δικαιοσύνης.

>Κείμενο μετά την ψηφοφορία στο ΕΚ>

16. Υποστήριξη της ανάπτυξης προγραμμάτων συμπληρωματικής κατάρτισης, παιδαγωγικού υλικού και αυτοτελών δομικών μονάδων για όσους μπορεί να έρχονται σε επαφή με χρήστες ναρκωτικών και ομάδες που διατρέχουν ιδιαίτερο κίνδυνο, συμπεριλαμβανομένων ιδίως των εργαζομένων στους τομείς των κοινωνικών υπηρεσιών, της υγείας, της αστυνομίας και της δικαιοσύνης[semigr ] θα πρέπει να υπάρξει συνεργασία μεταξύ αυτών των τελευταίων και των εθελοντικών και μη κυβερνητικών οργανώσεων που δρουν στον τομέα της πρόληψης της τοξικομανίας.